23 skjálftar, stærri en þrír, hafa orðið á Reykjanesskaga síðan á miðnætti. Þar af voru fimm yfir fjórum að stærð. Sá stærsti var 4,6, klukkan rétt rúmlega þrjú í nótt.
Skjálftarnir eru langflestir við Keili, Krýsuvík eða Fagradalsfjall og virðast finnast vel víða ef þeir eru yfir þrír að stærð. Það er þó alls ekki algilt hvort fólk finnur þá eða ekki, jafnvel þó að það sé í sama rými. Ef viðkomandi er til dæmis í sturtu, eða jafnvel bara að ganga, virðast vera minni líkur á að skjálftarnir finnist en ef maður situr kyrr eða liggur. Þá virðist líka skipta töluverðu máli hvar á höfuðborgarsvæðinu fólk er statt þegar skjálftarnir ríða yfir. Grafarholt, Úlfarsárdalur, Grafarvogur og Mosfellsbær virðast til dæmis sleppa betur en Vesturbærinn og Hafnarfjörður. Almannavarnir sendu frá sér tilkynningu í gær þar sem nokkrir möguleikar á framvindunni á Reykjanesskaga voru taldir upp, meðal annars nýjasta sviðsmyndin: eldgos við Keili. Það gos myndi ekki leiða til mjög mikils öskufalls, kannski einhvers öskufalls sem gæti valdið óþægindum, og gasútstreymi yrði án efa eitthvað ef af gosi verður, sagði Þorvaldur Þórðarson eldfjallafræðingur í Kastljósi í gær. Tuttugu og þrír skjálftar, stærri en þrír, hafa mælst síðan á miðnætti, sá stærsti varð klukkan rúmlega þrjú í nótt, 4,6.
Skjálftinn nú áðan var á 5,3 kílómetra dýpi og skammt 1,4 km. suð-suð-vestan af Keili.
Meira en tuttugu skjálftar, stærri en þrír, hafa mælst á Reykjanesskaga frá miðnætti. Sá stærsti varð klukkan þrjú í nótt, 4,6 að stærð. Vísindamenn mæla gasstreymi í dag. Fundur í Vísindaráði Almannavarna hófst klukkan 12. 